Rikunarita-ORG/Wikinium huggingface dataset:
# Malam

Wayah malam di kuta Melbourne
**Malam** adalah waktu imbah matahari tinggalam sampai matahari cungul. Malam jua kawa diartiakan sabagai sabuting masa (waktu) di mana sabuah dairah rahatan baandak di pusisi nang kada bahadapan lawan matahari, wan ulih marga ngitu jadi kadap. Wayah balahan palanit bumi rahatan maalami waktu malam hari ngini, balahan nang lain pacangan maalami waktu tangah hari. Malam hari bahanu diartiakan sabagai waktu antara tinggalamnya matahari di upuk (horizon) subalah barat sampai cungulnya matahari di upuk subalah timur wayah kaisukannya.

Marga rutasi bumi nang baulai matan ampah barat ka timur, maka tangah hari wan malam hari cagar basalang-saling, wan manawas sahari nang tadiri matan 24 jam.

Lawasnya waktu malam cagar balain-lain gasan musim nang lain, tautama gasan dairah nang mamaraki kutup. Di nagara Amirika Sarikat misalnya, amun wayah musim panas (bulan Juli wan Agustus) malam pacangan tatumat daripada wayah musim dingin (bulan Disimbir wan Januari).

Malam dalam pamakaian gawian saban hari adalah waktu nang baandak di antara pukul 19.00 sampai pukul 00.00.

## Riparinsi
# Wiktionary

Logo en:Wiktionary.
**Wiktionary** atawa **Wikikamus** adalah salah sabuting proyek dangsanak Wikipedia nang ditujuakan sabagai kamus wiki bibas (tamasuk tesaurus wan leksikon) dalam samunyaan bahasa. Wiktionary dalam idisi bahasa Inggris (en.wiktionary.org) pamulaan dibuka pas 12 Desember 2002 sabagai tindak lanjut proposal Daniel Alston. Pas 29 Maret 2004, wiktionary dalam edisi basa lainnya, yaitu Prancis wan Polandia, mulai dibuka. Mulai wayah itu, wiktionary dalam edisi bahasa nang lainnya pun mulai dibuka. Pamulaannya, wiktionary bainduk di URL samantara sampai pahabisannya pas 1 Mei 2004 dipindahakan ka URL penuh.

Wiktionary disadiakan gasan

* manjalasakan arti kata, istilah, wan singkatan
* tesaurus lawan cara manampaiakan sinonim
* manarjemahkan kata-kata matan sabuting basa ka basa lainnya.

Kada kaya kamus biasanya nang monolingual/ekabasa atawa bilingual/dwibasa, Wiktionary marupakan kamus multilingual/multibasa wan internasional, nang artinya batujuan gasan mancakup satiap kata matan samunyaan basa nang dikatahui wan manggawinya dalam bamacam bahasa. Sabagai cuntuh, Wiktionary edisi basa Inggeris baisi entri/lema matan bamacam bahasa, tapi ditulis dalam basa Inggeris. Wiktionary idisi basa Banjar baisi jua artikel-artikel nang sama lawan idisi basa Inggeris, tapi artikelnya ditulis dalam basa Banjar.

Nang maulah lain antara Wiktionary lawan Wikipedia adalah bahwa kabanyakan entrinya diawali lawan huruf halus. Sabagai cuntuh, entri lawan huruf halus i wan huruf ganal I balain.

## Kamus Wiki

Di halaman ini pian kawa mancari arti kata sabuting lemma atawa entri dalam bahasa Indonesia. Apabila pian handak menyumbang entri, maka hal ngini kami hargai banar. Di bawah adalah sapalihan matan daftar kata-kata dalam basa Banjar manurut susunan abjad:-

Parlu ditikinakan di sini bahwa kata-kata nang dimuat di dalam daftar kata ngini adalah kata-kata matan kosakata basa Banjar. Jadi kami baharap, nama-nama tokoh, nagara wan hal-hal lainnya jangan dimasukakan di sini.

Daftar kata ngini diulah gasan artikel-artikel nang kada baisi halaman panghubung sakira jangan jadi artikel yatim.

Parlu jua ditikinakan di sini sakira jangan asal maambil hak karya urang nang lain nang dilindungi di bawah **Undang-Undang hak cipta**. Tolong senantiasa memberikan sumber informasi apabila memungkinkan!

## Lihati jua

* Daftar kata

## Pranala luar

* (**Bahasa Inggris**) Wiktionary en
* (**Bahasa Indonesia**) Wiktionary id
* (**Bahasa Inggris**) Wiktionary di Wikimedia (daftar wiktionary)
# Isukan

Baisukan hari nang baraun
**Isukan** atawa **baisukan** yaitu wayah pamulaan sabuting hari. Dalam kabudayaan Indonesia, *isukan* adalah masa pamulaan matan tangah malam sampai kikira wayah 12.00. Isukan adalah istilah nang mamulai sabarataan waktu dalam sahari, mandahului siang, wan malam hari.

Di kabudayaan Eropa wan Amerika Serikat, makna isukan kawa dimulai matan subuh sampai tangah hari. Tapi, kawa jua mulai matan tangah malam sampai tangah hari. Dalam kabudayaan nang mamakai waktu 12 jam, tangah malam sampai tangah hari tu disambat sawagai ante meridiem, *A.M.*, *a.m.*, atau *am*.

Isukan dalam pamakaian gawian sahari-hari adalah waktu nang baandak antara 01.00 sampai 10.00.

Citakan:Sistim Waktu
# Kamarian

Suasana kamarian di Laut Arab
**Kamarian** atawa **kalamari** adalah sawayah masa dalam hari imbah balangsungnya tangah hari. Waktu kamarian jadi panyambung antara tangah hari wan malam jadi bubuhan nang bagawi, siswa, pagawai, wan kabanyakan urang maampihi gagawiannya di waktu kamarian gasan manamui malam nang dipakai gasan istirahat.

Dalam wilayah giugarapis nang baiklim tropis, kamarian baandak di antara pukul 14.00 sampai pukul 18.00 wayah matahari mulai cundung sinarnya, pariuda kamarian di wilayah nang maalami ampat musim kawa jadi talawas atawa tahancap tagantung lawan kaadaan di intangan. Babarapa mamadahakan kamarian sama lawan waktu asar, yaitu matan tuntungnya juhur (panjang humbayang banda malabihi panjang banda ngitu saurang) sampai magrip (diawali wayah tinggalamnya Matahari). Tinggalam Matahari di sini baarti sabarataan "pipiringan" Matahari sudah "masuk" di bawah horizon (cakrawala).

## Jujuhutan
# Tangah malam

Jam digital manunjukakan pukul 24.00 atawa tangah malam.
**Tengah malam** adalah wayah paugahan matan sabuting hari ka hari imbahnya baimbaian lawan paugahan tanggal. Tangah malam adalah kabalikan matan tangah hari. Wayah masa mudirin ada waktu tangah malam, nang manandai paugahan hari, pas pukul 00:00:00.

Dalam Doomsday Clock matan *Bulletin of the Atomic Scientists*, tangah malam malambangakan parang nuklir. Tangah malam sawagai waktu ada jua dalam aandi *Cinderella* wayah sabuting tugas musti dihabisakan matan damintu.
# Tangah hari

Cuntuh kaadaan tangah hari.
**Tangah hari** baisi babarapa artian. Dalam artian himpit, tangah hari adalah waktu wayah jam baandak di kaandakan 12.00. Dalam gawian sahari-hari, tangah hari adalah waktu di antara baisukan wan kamarian (kikira jam 11.00—14.00). Sadangakan dalam artian ligar, tangah hari diartiakan sawagai palihan hari nang tarang, yaitu matahari matahari cungul sampai tinggalam (baisukan wan kamarian tamasuk di dalamnya).

## Jujuhutan
# Kaji tawas langit

Nebula Kepiting, sakumpulan sisa-sisa supernova. Citra diabadikan ulih teleskop Hubble.
**Astronomi** (dipinandui lawan Ilmu Falak, basa Arap: علم الفلك) matan sagi basa itimulugi mambawa maksud paraturan bintang) yaitu cabang ilmu alam nang maumpatakan panalikan banda-banda langit (nang kaya bintang, palanit, komet, nebula, gugus bintang, atawa galaksi) wan jua finomena-finomena alam nang tarjadi di luar atmosfir Bumi (cuntuhnya radiasi latar balakang kosmik (radiasi CMB)). Ilmu ngini secara pokok mampalajari barbagai sisi matan benda-benda langit — nang kaya asal-usul, sifat fisika/kimia, meteorologi, wan garak — wan bagaimana pangatahuan akan banda-banda ngitu manjalasakan pembentukan wan perkembangan alam samasta.

Astronomi sabagai ilmu yaitu salah sabuting nang paling tuha, sabagaimana dipinandui matan artifak-artifak astronomis nang baasal matan era prasajarah; nang kaya monumen-monumen dari Masir wan Nubia, atawa Stonehenge nang baasal matan Britania. Urang-urang matan paradaban-paradaban pamulaan samacam Babilonia, Yunani, Cina, India, wan Maya didapati jua talah malakukan pangamatan nang metodologis atas langit malam. Tagal, walapun baisi sajarah nang panjang, astronomi hanyar kawa barkambang manjadi cabang ilmu pangetahuan modern malalui panamuan teleskup.

Ilmu astronomi jua dianggap ilmu nang penting, misalkan hanya hagan umat islam, ilmu astronomi baisi fungsi nang kaya hagan manantuakan nafigasi hagan tujuan badagang wan bajalanan, hagan manantuakan kalender kamariyah, manantuakan wayah sambahyang wan arah kiblat Kabbah di Makkah wan jua mangatahui wayah garhana baik garhana bulan atawa matahari.

Kaji tawas langit pamulaannya danul matan filsafat nang bangaran kosmologi.

## Referensi